open-index/open-wikipedia-markdown huggingface dataset:
Asta Kihlbom

**Asta Maria Kihlbom** (gift Gyllenberg, født 21. mars 1892 i Mariestad, død 15. januar 1984) var en svensk professor i engelsk. Hennes akademiske virke brakte henne også til Storbritannia og til Norge, der hun var professor i Oslo og Bergen.

## Virke
Kihlbom studerte i Lund, der hun ble fil. kand. i 1916 og fil.
mag. i 1917. Studiene fortsatte ved Uppsala universitet, der hun ble fil. lic. i 1923.

I 1925 var hun svensklektor ved University College London. Kihlbom avla i 1926 doktorgrad i Uppsala med en avhandling med tittelen *A Contribution to the Study of Fifteenth Century English*. Samme år ble hun dosent ved Uppsala universitet. Fra 1926 til 1928 holdt hun også Crown-Princess Louise's Lectureship in Swedish ved University of London. I 1930 vendte hun tilbake til Lunds universitet, der hun hadde dosentstilling til 1949.

Under andre verdenskrig engasjerte Kihlbom seg for norske flyktninger i Sverige og var særskilt opptatt av å hjelpe norske barn med poliomyelitt i Lund.

Fra 1945 til 1948 ledet Kihlbom Svenska institutet i London. I 1949 ble hun professor i engelsk filologi ved Universitetet i Oslo. I Oslo markerte seg som motstander av å ta inn amerikanske studier i faget, noe Sigmund Skard var forkjemper for. Hun lykkes ikke og i 1953 ble hun professor ved Engelsk institutt ved Universitetet i Bergen. Hun var den første kvinne som fikk professorat ved dette universitetet. Kihlbom var professor i Bergen til 1957.

Kihlbom var aktiv i organisasjoner for kvinnelige akademikere. Hun var i 1934 initiativtager til Skånekretsen av Akademiskt bildade kvinnors förening (ABKF), der hun også var leder til 1946. Fra 1942 til 1945 var hun landsleder for Akademiskt bildade kvinnors förening. Fra 1936 til 1948 var hun medlem av stipendkomiteen i International Federation of University Women (IFWU).

Hun var medlem av Selskapet til vitenskapenes fremme.

Kihlbom ble pensjonist i 1959. Hun var gift med professor Walter Gyllenberg.

## Utmerkelser
I 1945 ble Kihlbom utnevnt til æresdoktor ved Universitetet i Oslo.

Kihlbom mottok Vasamedaljen i gull i 1938 og Illis Quorum i 1948. For sin innsats under andre verdenskrig ble hun tildelt det norske Haakon VIIs Frihetskors og den danske Kong Christian Xs frihetsmedalje, samt en britisk medalje.

## Utgivelser (utvalg)
* *A Contribution to the Study of Fifteenth Century English*, 1926
* *England av i dag*, 1938

## Referanser
Lobatse

**Lobatse** er en by i South-East-distriktet i det sørlige Botswana, og hadde ved folketellingen i 2011 et folketall på 29 007 innbyggere. Lobatse ligger 65 km sør for hovedstaden Gaborone. Høyesterettsdomstolen i Botswana holder til her.

## Referanser


## Eksterne lenker
*
Tlokweng

**Tlokweng** er en landsby i South-East-distriktet i det sørlige Botswana. Byen ligger like øst for hovedstaden Gaborone ved grensa til Sør-Afrika, og hadde ved folketellingen i 2011 et folketall på 36&nbsp;323 innbyggere. 

## Referanser
Mochudi

**Mochudi** er en landsby og det administrative senteret i Kgatleng-distriktet i det sørlige Botswana. Byen ligger om lag 37 km nordøst for hovedstaden Gaborone, og hadde ved folketellingen i 2011 et folketall på 44&nbsp;815 innbyggere.

## Referanser
Verdensmesterskapsrekorder i enkeltdistanser på skøyter

**Verdensmesterskapsrekorder i enkeltdistanser på skøyter** er en oversikt over nåværende mesterskapsrekorder for Verdensmesterskapet i enkeltdistanser på skøyter siden starten med enkeltdistanse-VM i 1996 på Hamar i Vikingskipet.

## Gjeldende mesterskapsrekorder i enkeltdistanse-VM
Oppdatert etter Enkeltdistanse-VM 2019 i Inzell, Tyskland.

### Kvinner
;Nåværende øvelser

;Tidligere øvelse

### Menn
;Nåværende øvelser

;Tidligere øvelse

## Rekordutvikling
### Kvinner
#### 500m

: * = usikker på parrekkefølge og dermed også hvilken som setter ny rekord og hvem som tangerer rekorden.

#### 2 x 500m
Ble arrangert i perioden fra-og-med Enkeltdistanse-VM i Hamar 1996 til og med Enkeltdistanse-VM i Kolomna 2016.

: (1) = refererer til par nr siste distanse

#### 1000m

#### 1500m

: – * = Slått senere i samme konkurranse –> Se par nr

#### 3000m

: – * = Slått senere i samme konkurranse –> Se par nr

#### 5000m

#### Lagsprint (3 runder)
Første gang arrangert under Enkeltdistanse-VM i Inzell 2019.

: – * = Slått senere i samme konkurranse –> Se par nr

#### Lagtempo (6 runder)
Første gang arrangert under Enkeltdistanse-VM i Inzell 2005.

### Menn
#### 500m

#### 2 x 500m
Ble arrangert i perioden fra-og-med Enkeltdistanse-VM i Hamar 1996 til og med Enkeltdistanse-VM i Kolomna 2016.

: (1) = refererer til par nr siste distanse

#### 1000m

: – * = Slått senere i samme konkurranse –> Se par nr

#### 1500m

: – * = Slått senere i samme konkurranse –> Se par nr

#### 5000m

: – * = Slått senere i samme konkurranse –> Se par nr

#### 10000m

: – * = Slått senere i samme konkurranse –> Se par nr

#### Lagsprint (3 runder)
Første gang arrangert under Enkeltdistanse-VM i Inzell 2019.

: – * = Slått senere i samme konkurranse –> Se par nr

#### Lagtempo (8 runder)
Første gang arrangert under Enkeltdistanse-VM i Inzell 2005.

: – * = Slått senere i samme konkurranse –> Se par nr

## Se også
* Olympiske rekorder på skøyter
* Verdensrekorder på skøyter

## Kilder
*
*
Fjellstrand (skipsverft)

**Fjellstrand AS** er et skipsverft som ligger på Oma i Hardangerfjorden. Fjellstrand utvikler og bygger forskjellige typer skip og båter i stål og aluminium og har i de seneste årene produsert en rekke offshore forsyningsskip. Verftet er kanskje mest kjent for de hurtiggående katamaranene FlyingCat. 

Verftet har ca. 100 ansatte, og et variabelt antall underleverandører. Verftets fasiliteter er ca. 7000m2 av oppvarmede produksjonshaller. Den største bygningen er 70m x 25m x 17m. Stengt lagrings areal på ca. 1100m2. Den totale lengden på kaiene er ca. 400m. 50m kai med dybde på 5-8m under en 200t Gantry-kran, og 100m + 110m kai med dybde på 10-15m og en 15t kran.

## Eksterne lenker
*
Hilde Hauan Johnsen

**Hilde Brita Hauan Johnsen** (født 1953) er en norsk kunstner og scenograf som er professor i tekstil ved Kunst- og designhøgskolen i Bergen siden høsten 2004.

Hauan Johnsen har hatt en rekke utstillinger, kunstneriske oppdrag for offentlige rom og scenografiske oppdrag. Hun har deltatt på utstillinger i inn- og utland. Hun har hatt flere studieopphold i utlandet, seneste var Berlin 2003/2004.

Hennes kunstneriske arbeider har de siste mange år vært knyttet opp mot tekstil og ny teknologi. Hun har i samarbeid med kollega Jon Pettersen og Ingrid Aarset et kunstnerisk utviklingsprosjekt med arbeidstittel future textiles. Dette prosjektet har gått over tre perioder.

Høsten 2012 utstilte de på Sogn og Fjordane kunstmuseum (SFKM) og Nordnorsk kunstmuseum (NNKM).

Kunstreisen med Gunnar Danbolt og Nina Skurtveit lagde et radioprogram på NRK P2 fra utstillingen på Nordnorsk Kunstmuseum: Kunstreisen NRK P2 8. februar 2013

I 2018 mottok Hauan Johnsen Ulrik Hendriksens ærespris fra Bildende Kunstneres Hjelpefond for sin mangeårige innsats i det norske kunstfeltet.

## Referanser
Espa stasjon

**Espa stasjon** (Espen) er en tidligere jernbanestasjon på Dovrebanen ved Espa i Innlandet fylke. Stasjonen ble opprettet 1880 da jernbaneforbindelsen mellom Eidsvoll og Hamar ble fullført. 1965 ble stasjonen fjernstyrt, fra 1980 hadde den bare godstrafikk og siden 1983 har den funksjon som fjernstyrt kryssingsspor. 

Den opprinnelige stasjonsbygningen (ark. Balthazar Lange) ble revet 1966, etter at en ny paviljong hadde blitt oppført 1964. Den er tegnet av Helge Seiersted ved NSB Arkitektkontor. Ved Espa står det også en vokterbolig av type Z, tegnet av Peter Andreas Blix.

## Referanser


## Litteratur
* 
* 

## Eksterne lenker

* Norske jernbanestasjoner om Espa stasjon


Fil:Espa stasjon.JPG|Espa stasjon i 2009
Fil:Espa vokterbolig.jpg|Vokterbolig
Stefanus (Charalambides)

**Stefanus**, borgerlig navn *Christakis Charalambides*, (født 29. april 1940 i Costermansville - nå Bukavu - i Belgisk Kongo) er metropolitt av Tallinn og hele Estland, og er dermed overhode av Den estiske apostoliske ortodokse kirke.

Stefanus er av gresk-kypriotisk opphav, men fikk estisk statsborgerskap i 2004. Han er utdannet innen teologi i Frankrike, professor i teologi og presteviet i 1968, og fra 1987 titulærbiskop av Nazianzus. Stefanus ble valgt til primas for Den estiske apostoliske ortodokse kirke i 1999.

## Referanser


## Kilder
* His Eminence, the Most Blessed Stephanos, Metropolitan of Tallinn ja All Estonia – biografi på Den estiske apostoliske ortodokse kirkes nettside
Rognkjekser

* *[[Aptocyclus ventricosus|Aptocyclus]]*
* *[[Cyclopsis tentacularis|Cyclopsis]]* 
* *[[Rognkjeks|Cyclopterus]]*
* *[[Cyclopteropsis]]*
* *[[Eumicrotremus]]*
* *[[Lethotremus]]*

**Rognkjekser** (Cyclopteridae) er en familie av ulkefisker. 

De har en dråpeformet kropp. Bukfinnene er omdannet til en sugeskive. Gjelleåpningene er korte, og de har ikke vanlige skjell. De fleste artene har beinknuter på hodet og kroppen, og disse knutene er viktige for å skille ulike arter. De har ikke svømmeblære. Noen arter har en sterk kjønnsdimorfisme, noe som har ført til at hann- og hunnfisker er blitt oppfattet som ulike arter.

De fleste artene er bunnlevende på kontinentalsokkelen, eller øvre del av kontinentalskråningen. Noen få er pelagiske på dypt vann. Mange, eller kanskje alle artene, gyter i grunne kystfarvann. Hannene vokter rogna etter gyting. Bunnlevende arter eter flerbørstemarker, krepsdyr og bløtdyr, mens de pelagiske tar saktesvømmende bytte, som maneter og kammaneter.

Utbredelsen omfatter Nordishavet og nordlige deler av Atlanterhavet og Stillehavet. De fleste artene finnes i Stillehavet.

Rognkjeksene slås ofte sammen med de nært beslektede ringbukene til **rognkjeks- og ringbukfamilien**.

## Norske arter
* rognkjeks (*Cyclopterus lumpus*)
* vortekjeks (*Eumicrotremus spinosus*)
* svartkjeks (*Eumicrotremus derjugini*)
* dvergkjeks (*Eumicrotremus macalpini*)

Arten *Eumicrotremus eggvinii* ble beskrevet fra Norskehavet i 1956. DNA-analyser viser at den er hannene til vortekjeks og ikke en egen art.

## Referanser


## Litteratur
* 
* 

## Eksterne lenker

* 
*
Moder Svea

**Moder Svea** er en kvinnelig personifikasjon av landet Sverige. Hun blir gjerne framstilt som en kraftfull skjoldmø, oftest med en eller to løver. En finner flere framstillinger av Moder Svea i Sverige, blant annet en statue på Riksdagshuset i Stockholm. 

## Historikk
En regner med at skikkelsen Moder Svea ble skapt i 1672 av Anders Leijonstedt i diktet «Svea Lycksaligheets Triumph», men først ble allment utbredt gjennom «Kunga-Skald» av Gunno Dahlstierna fra 1698, et begravelsesdikt på 268 vers etter Karl XIs død året før. Navnet er avledet av Svea rike, et annet navn på Sverige. Svea er seinere blitt et svensk jentenavn.

Historisk har symbolet blitt mye brukt i nasjonalistisk propaganda, seinere også i politiske avistegninger. I årene fra 1890 til 1963 var Moder Svea avbildet på svenske sedler av ulike valører. Sedlene med «en sittende Svea» gikk ut av sirkulasjon 31. desember 1987. 


Fil:Moder svea berga.JPG|«På vakt för fosterlandet», statue av Moder Svea utført av Alfred Nyström 1891 og reist i Berga i Linköping
Fil:Enskilda banken 3.jpg|Moder Svea, statue av Rolf Adlersparre (1859-1943) på  Stockholms Enskilda Banks bygning i Gamla Stan i Stockholm
Fil:S.Hedins trumpet. G. Ljunggren Söndags-Nisse.JPG|Oppdageren Sven Hedin forsøker å vekke en sovende Moder Svea i en vitsetegning i *Söndags-Nisse* 1913. Svea har kjole med kronemønster fra Tre kronor, et av Sveriges nasjonalsymbol som inngår i riksvåpenet.


## Liknende betegnelser
I Norge har figuren Moder Norge vært brukt litt på samme måte som Moder Svea, men ikke like ofte. Det svenske motstykke til Ola Nordmann, altså en gjennomsnittsinnbygger, er Medelsvensson.

Andre benevnelser på Sverige er Gamla Svedala, Svea rike og Svitjod. 
## Se også
* Personer som nasjonalsymboler
## Referanser


## Eksterne lenker
*
Vinge-gjerde

**Vinge-gjerde**, også kjent som et **grensesjiktgjerde** eller en **grensesjiktfanger**, er en fast aerodynamiske innretning festet til vingen på et fly. Vinge-gjerder er ikke det samme som winglets, men er flate plater festet til overflaten på de øvre flatene av en vinge, parallell med luftstrømmen. De er mye brukt på fly med bakovervendte vinger. De hindrer luftstrøm langs vingespennet, og hindrer at hele vingen steiler samtidig.

Når fly med bakovervendte vinger sakker farten og nærmer seg vingens steilefart, vil vinkelen på forkanten skyve noe av luftstrømmen til siden, mot vingetippen. Denne prosessen er progressiv; luftstrøm på midten av vingen er ikke bare påvirket av vinkelen på forkanten, men også luftstrømmen via vingespennet fra vingeroten. På vingetippen hender det at luftstrømmen bare er langs vingespennet, istedenfor parallell med kordelinjen, som betyr at den effektive lufthastigheten blir mye mindre enn steilehastigheten. Fordi bakovervendte vingers geometri typisk plasserer vingetippene bak tyngdepunktet (CG), vil løft som blir produsert på vingetippene gjøre at flyet pitcher nedover. Når vingetippene steiler, vil både løftet og nedover-pitchingen plutselig forsvinne. Når nedover-pitchingen forsvinner, vil nesen på det tidligere balanserte flyet stige, angrepsvinkelen øke, og en større del av vingen vil steile. Resultatet er en rask og kraftig «pitch-up», etterfulgt av en komplett steil. En veldig vanskelig situasjon å komme seg ut av. Den såkalte «Sabre dansen» var grunnen til at mange amerikanske jagerfly av typen F-100 Super Sabres krasjet, og er et godt eksempel på denne oppførselen.

Vinge-gjerder forsinker, eller fjerner denne effekten, ved å hindre luftstrøm langs vingespennet fra å strømme for langt langs vingen og øke farten. Når luftstrømmen treffer gjerdet, blir luften sendt tilbake over den samme overflaten. Lignende løsninger inkluderer et snitt i forkanten, som på Avro Arrow, eller slats, som på de siste versjonene av North American F-86 Sabre.

Wolfgang Liebe, som er kjent for å ha oppfunnet vinge-gjerder, tok patent på det i 1938 mens han jobbet med Messerschmitt Me.109B. Etter Andre verdenskrig ble sovjetiske militærfly-designere kjent for å bruke vinge-gjerder, og brukte de på fly som Mikojan-Gurevitsj MiG-15 og Tupolev Tu-22M.

## Eksterne lenker
* Et essay om vinge-gjerder hos B2streamlines.com (Pdf)

*
NM-uka på skøyter

**NM-uka på skøyter** (etablert i 1987, opphør i 1989) var et konsept for å samle noen arrangement i norgesmesterskap i hurtigløp på skøyter. Delarrangement i NM-uka på skøyter innbefattet Allround-NM, Stafett-NM og Sprint-NM, hvor samme tekniske arrangør stod for hele arrangementet i løpet av en uke. Men på grunn av flere værproblemer i disse tre første årene med NM-uke på skøyter, som gjorde at arrangementer måtte flyttes og omberammes både tidsmessig til andre helger og andre arenaer, ble NM-uka på skøyter avviklet som konsept.

## Sesongen 1986/87

	
## Sesongen 1987/88

	
## Sesongen 1988/89
Spesialråd

**Spesialråd** er en stillingsbetegnelse i Norge som brukes i utenrikstjenesten. En spesialråd er en ikke-politisk rådgiver og kan være plassert i stabsposisjon eller knyttet til toppledelsen innenfor de enkelte avdelinger. Spesialråd oversettes til engelsk med «*Assistant Secretary General»*, til fransk med «*Sous-Secrétaire général*», til tysk med «*Untergeneralsekretär*», til kinesisk med «*专务行政秘书长*» og til russisk med «*Советник по особым поручениям*».

Stillingen må ikke forveksles med spesialrådgiver.

## Spesialråder
Eksempler på personer som på et tidspunkt har vært spesialråd og som har egen artikkel på Wikipedia.
*Tarald Brautaset 
*Eva Joly 
*Torild Skard 
*Knut Vollebæk 
*Hans Olav Østgaard

## Referanser
Munch-Ellingsen

**Munch-Ellingsen** er en norsk slekt som utgår fra rederen Arne Ellingsen (1889-1965) fra Sigerfjord, gift med Andrea Sofie Munch (1896–1980). Arne Ellingsen var sønn av Jens Ellingsen. De tilhørte en norsk slekt fra Meløy i Nordland som stammer fra Elling Kristoffersen (1676–1730). Hans etterkommere bodde i Fiskevåg, Sortland og andre steder i Nordland. Andrea Sofie Munch tilhørte den norske slekten Munch som stammer fra Søren Rasmussen Munch (1686–1748) og var datter til Peter Andreas Munch (f. 1865), som var gift med Johanne (født Kinck), og bror til maleren Edvard Munch.  

Munch-Ellingsen-familien har i flere forbindelser vært fremme i media da de er de nærmeste nålevende slektninger av Edvard Munch. Den har sammen med Oslo kommune sittet med opphavsretten til hans kunstverk frem til 1. januar 2015, da Munchs arbeider ikke lenger ble beskyttet av åndsverkloven.

## Referanser
Ntlo ya Dikgosi

**** (setswana for «Høvdingrådet») er et rådgivende organ overfor Botswanas parlament.

## Oppbygging
Rådet har 35 medlemmer. Åtte av disse er arvtakere som høvdinger (*kgosi*) fra de viktigste stammene i Botswana: baKgatla, baKwêna, baMalete, bamaNgwato, baNgwaketse, baRôlông, baTawana og baTlôkwa. 22 medlemmer velges indirekte til femårsperioder. Av disse er fire valgt av underhøvdinger fra distriktene North-East, Chobe, Ghanzi og Kgalagadi. De siste fem medlemmene plukkes ut av presidenten i Botswana. Medlemmene må ha fylt 21 år, kunne engelsk, og ikke ha deltatt aktivt politisk de siste fem åra. Høvdingene skal ikke være medlem av noe politisk parti.

## Makt
Rådet har kun en rådgivende funksjon i parlamentet, og har verken lovgivende makt eller vetorett. Lovforslag som angår stammenes organisering og eiendom, sedvanerett og administrasjonen av domstoler knyttet til sedvaneretten, må gjennom høvdingrådet før det drøftes. Ved grunnlovsendringer og -revisjoner må medlemmer av høvdingrådet konsulteres. Rådet har makt til å kalle inn regjeringsmedlemmer.

## Se også
*Liste over formennene for Ntlo ya Dikgosi 

## Referanser
Gabane

**Gabane** er en landsby Kweneng-distriktet i det sørlige Botswana. Byen ligger om lag 15 km vest for Gaborone, og hadde ved folketellingen i 2011 et folketall på 15&nbsp;237 innbyggere.

## Referanser
Hexodon

* se systematisk inndeling

***Hexodon*** er en slekt av biller som hører til familien skarabider (Scarabaeidae). De hører til underfamilien hornbiller (Dynastinae).

## Utseende
Middelsstore (10-20 millimeter), korte og brede, matte, mørke biller med kraftige bein. Disse artene mangler horn eller knøler på hodet. Dekkvingene er påfallende brede, med tydelige punktstriper. Dekkvingene har en flat brem langs ytterkanten, denne er ofte rødlig.

## Utbredelse
Slekten finnes bare på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Hexodontini Lacordaire, 1856
******* Slekten *Hexodon* Olivier, 1789
******** *[[Hexodon griseosericans]]* Fairmaire, 1901
******** *[[Hexodon kochi]]* Frey, 1957
******** *[[Hexodon latissinum]]* Arrow, 1912
******** *[[Hexodon minutum]]* Sternberg, 1910
******** *[[Hexodon montandoni]]* Buquet, 1840
******** *[[Hexodon patella]]* Arrow, 1912
******** *[[Hexodon quadriplagiatum]]* Frey, 1957
******** *[[Hexodon reticulatum]]* Olivier, 1789
******** *[[Hexodon unicolor]]* Olivier, 1789
******** *[[Hexodon unicostatum]]* Arrow, 1912

## Kilder
* Dynastidae du monde- sjekkliste over artene 

## Eksterne lenker
* 
* Bilde av ''Hexodon'' sp.
Oryctoderus

* se systematisk inndeling

***Oryctoderus*** er en slekt av biller som hører til familien skarabider (Scarabaeidae). De hører til underfamilien hornbiller (Dynastinae).

## Utseende
Middelsstore til nokså store, avlangt ovale, blankt svarte eller mørkt brunlige hornbiller. Denne slekten mangler horn eller knøler på hodet og pronotum og ser derfor ikke ut som typiske hornbiller. Beina er kraftige, leggene på yttersiden med tenner, fotleddene ganske brede.

## Utbredelse
Gruppen er utbredt i Sørøst-Asia, gjennom Indonesia til Oseania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctoderini Endrödi, 1971
******* Slekten *Oryctoderus* Boisduval, 1835
******** *[[Oryctoderus albertisi]]* Gestro, 1876
******** *[[Oryctoderus coronatus]]* Bates, 1877
******** *[[Oryctoderus godeffroyi]]* Fairmaire, 1877
******** *[[Oryctoderus gracilior]]* Fairmaire, 1877
******** *[[Oryctoderus latitarsis]]* Boisduval, 1835

## Kilder
* Dynastidae du monde- sjekkliste over artene 

## Eksterne lenker
* 
* Bilde av ''Oryctoderus latitarsis''
Knappentunet

**Knappentunet** er en allmennpsykiatrisk behandlingsenhet ved Haukeland universitetssykehus. Tunet ligger i Knappenveien 23d i Straumsgrend i Fana. 

## Bakgrunn
Etter krigen ble det bygd psykiatriske sykehjem beregnet på langtidspasienter som ikke egnet seg til privat forpleining. Bergen kommune, fylkene Hordaland og Sogn og Fjordane vedtok i 1951 å omgjøre en tidligere tysk offisersforlegning og senere fangeleir til et hjem for sinnslidende i Bergen, Hordaland og Sogn og Fjordane. Institusjonen, Knappen pleieheim, ble opprettet i 1954 som en av landets første åpne psykiatriske institusjoner. 

Det medisinske og økonomiske tilsyn var og er underlagt Sandviken sykehus, tidligere Neevengården. Etter lov av 1999 om psykisk helsevern ble Knappentunet ytterligere tilknyttet sykehuset.

I 1971 endret pleiehjemmet navn til Knappen sjukeheim, og til Knappentunet i 1987. I vedtektene ble det nedfelt at hjemmet eies og drives i fellesskap av Bergen kommune og de to fylkene. Fra 1972 stod fylkene som eiere, og fra 1979 ble Hordaland fylkeskommune eneeier. Institusjonen ble overtatt av staten i 2002. 

Bergen Byarkiv oppbevarer deler av arkivet etter Knappentunet.

## Se også
* Sandviken sykehus
* Haukeland universitetssykehus
* Neevengården sykehus

## Litteratur
* Hartvedt, Gunnar Hagen 1999: Bergen byleksikon.  
* Rud, Finn 1964: "Betenkning vedrørende den psykiatriske service for Bergen fylke, dens nåværende status, den fremtidige utvikling og behovsdekning." Bergen
 
## Eksterne lenker
* Knappentunet - oppslagsverket oVe, artikkel av Ragnhild Botheim, Bergen Byarkiv.
Ski-VM 2013 – Hopp normalbakke menn

**Hopp normalbakke menn** under Ski-VM 2013 ble avholdt 23. februar 2013 i Val di Fiemme.

Anders Bardal tok Norges første VM-gull i normalbakke siden Bjørn Wirkola vant i Midtstubakken under ski-VM 1966. Dette var også Norges første VM-gull i hopp (skiflygning ikke medregnet) siden Tommy Ingebrigtsen vant storbakkerennet under ski-VM 1995 i Thunder Bay.

Tittelforsvarer var Thomas Morgenstern, som endte på femteplass.

## Resultater
50 utøvere startet, mens de 30 beste i 1. omgang fikk hoppe i 2 omgang. Rennet startet kl. 17:00.

## Referanser
Dr. Martens sykehus

**Dr. Martens sykehus** er en avdeling for psykiatriske pasienter ved Sandviken sykehus i Bergen. 

## Historie
Opprinnelig ble sykehuset grunnlagt i 1865 av brigadelege Daniel G. Martens (1817-1898) som privatasyl for sinnslidende. Den gang var navnet Møllendal asyl. Institusjonen skiftet navn i 1956 til Dr. Martens sykehus. Den 1. januar 1962 ga den daværende eier Louise Grolle Olsen (1886-1979) asylet til en stiftelse (Stiftelsen Dr. Martens sykehus) knyttet til Neevengården sykehus, i dag Sandviken sykehus. 

I 1963 flyttet institusjonen til sin nåværende adresse i Hatleveien 7d, en tomt på Neevengårdens grunn skjenket av Bergen kommune. De syke kunne flytte inn i et helt nytt bygg tegnet av arkitektene Torgeir Alvsaker og Einar Vaardal-Lunde. Sykehuset var funksjonelt forbundet med Neevengården sykehus, men hadde sin egen administrasjon. Overlegen ved Neevengården skulle være fast tilsynslege ved Dr. Martens. Pasientene ble overført fra Sandviken sykehus og fra Sentralhjemmet Floen.  

Frem til 1985 var altså Dr. Martens sykehus en frittstående økonomisk og administrativ institusjon. Men det var en faglig nær relasjon med Sandviken sykehus. I 1985 ble sykehuset kjøpt av Hordaland fylkeskommune og integrert i Sandviken sykehus som avdeling IV. Staten overtok eierskapet i 2002. 
 
Bergen Byarkiv oppbevarer arkivet etter Dr. Martens sykehus. Hordaland fylkesarkiv oppbevarer også arkivmateriale etter Dr. Martens.

## Se også
* Sandviken sykehus
* Neevengården sykehus
* Møllendal asyl

## Litteratur
* Geelmuyden, Carl & Schetelig, Haakon (red.): "Bergen 1814–1914" bd. I og II. Utgitt av Bergen kommune 1914 og 1915 
* Hartvedt, Gunnar Hagen 1999: Bergen byleksikon. Bergen  
* Pihl, Torbjørn 2003: "Sykehus i bybildet." i årbok for Gamle Bergen 2003. Bergen 
* Rud, Finn 1964: "Betenkning vedrørende den psykiatriske service for Bergen fylke, dens nåværende status, den fremtidige utvikling og behovsdekning." Bergen 
* Skålevåg, Svein Atle 2003: "Dårekiste og psykiatrisk sykehus." i Elvbakken, Kari Tove & Riise, Grete (red.): Byen og Helsearbeidet. Bergen 
* Statistisk sentralbyrå: "Psykiatriens historie i Norge, del 1: Sykeplasser ved asyler/sinnssykehus 1900–1960."

## Eksterne lenker
* Dr. Martens sykehus - oppslagsverket oVe, artikkel av Ragnhild Botheim, Bergen Byarkiv.
Adriana

**Adriana** er et kvinnenavn dannet som en feminin form av *[[Adrian]]*, som betyr «fra Adria».

## Utbredelse
*Adriana* er kjent brukt i Sverige første gang i 1499, og var mest brukt på 1980- og 1990-tallet. I Norge var navnet mest brukt på 1700- og 1800-tallet, hovedsakelig på Sør-Vestlandet, i Vest-Agder og Midt- og Nord-Norge. Navnet var lite brukt i Norge på 1900-tallet.

*Adriana* har navnedag 4. mars i Sverige, 26. juni i Tsjekkia og 26. august i Bulgaria. Formen *Adriána* har navnedag 26. juni i Slovakia.

|}

## Kjente personer med navnet
Personene i listen er ordnet kronologisk etter fødselsår.
* Adriana Barraza (f. 1956), meksikansk skuespillerinne
* Adriana Trigiani (f. 1970), amerikansk forfatter og filmregissør
* Adriana Lima (f. 1981), brasiliansk modell og skuespiller
* Adriana DeMoura-Sidi, brasiliansk modell

## Referanser


## Eksterne lenker
Carl Johansen

**Carl Johansen** (f. 1974) er en norsk forfatter og politiker fra Sunndalsøra. 

## Utdannelse og politisk virke
Johansen har studert statsvitenskap og idéhistorie ved Universitetet i Oslo, og gått Forfatterstudiet i Bø. I perioden 2021–2025 er han folkevalgt til fylkestinget i Møre og Romsdal for Miljøpartiet De Grønne. Han var utenrikspolitisk talsperson for partiet fra 2022 til 2024.

## Forfatterskap
Han ga ut sin første roman, *Skinn*, på forlaget Vigmostad & Bjørke i 2011. I 2017 kom novellesamlingen *Grünerløkka*. I 2020 ga han ut romanen *Ferguson. A novel* på engelsk. Han har bidratt med noveller i en rekke antologier, samt skrevet manus for TV. Johansens tekster er oversatt til kinesisk, polsk og latvisk, og brukes som pensum i VGS. 

## Utgivelser
* 2005: Bidrag i antologien til Forfatterstudiet i Bø
* 2008–2010: 25 episoder av ''Hotel Cæsar'' (TV-serie)
* 2010: «Lonely is the word», essay i *[[Vinduet]]* 4/2010
* 2011: *Skinn* (roman), Vigmostad & Bjørke
* 2005–2013: Noveller i antologiene *Tapt og funnet, Pilot, Det er bare å lukke øya* og *Jakten på tirsdag*, Cappelen Damm
* 2017: *Grünerløkka* (fortellinger), Vigmostad & Bjørke
* 2018: *Kynismer* (aforismer og dikt), Vigmostad & Bjørke
* 2020: «Rattus norvegicus» (novelle) i *Intertekst VG1*, Fagbokforlaget – opprinnelig publisert i *Grünerløkka*
* 2020: *Ferguson. A novel* (roman), Grey Slate Press

## Referanser
Marianna

**Marianna** er et kvinnenavn dannet som en sammensetting av *[[Maria]]* og *[[Anna]]*. *Maria* har usikker betydning, mens *Anna* betyr «nåde». *[[Mariana (kvinnenavn)|Mariana]]* er en spansk og portugisisk form av navnet, men kan også opprinnelse som en feminin form av det romerske mannsnavnet *Marianus*.

## Utbredelse
*Marianna* er i dag et vanlig kvinnenavn blant annet i Indonesia, Polen og Ungarn.

|}

## Navnedag
*Marianna* har navnedag i flere land, oftest 26. mai, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Marianna Hill (f. 1941), amerikansk skuespiller
* Marianna Shirinyan (f. 1978), armensk pianist
* Marianna Jacobi (f. 1981), montenegrinsk skuespiller

## Referanser


## Eksterne lenker
Gudbrandsdalens Arbeiderblad

***Gudbrandsdalens Arbeiderblad*** var en norsk lokalavis utgitt på Lillehammer fra 1919 til 1924, opprinnelig med navnet ***Gudbrandsdalens Social-Demokrat***.

Det var imidlertid en Arbeiderparti-avis, og AP var på begynnelsen av 1920-tallet med i den kommunistiske internasjonalen. Komintern aksepterte i 1923 ikke begrepet «socialdemokrat» i partipublikasjonenes navn, derfor ble det endret 31. mars 1923.
 
Etter den store splittelsen i Arbeiderpartiet i november samme året fulgte avisen det nystiftede Norges Kommunistiske Parti.

Avisen kom nå som talerør for «nykommunistene» i distriktet to eller tre ganger per uke fram til 14. februar 1924. Da innlemmet NKP den i sin Hamar-dagsavis *[[Arbeideren (Hamar)|Arbeideren]]*, som deretter kom ut med det lange navnet *Arbeideren og Gudbrandsdalens Arbeiderblad*.

## Redaktører
* Olaf Rossow 1919
* Carl S. Hornli 1923

## Referanser
Axel Swartling

**Frans Johan Axel Swartling** (født 18. mars 1840 i Norrköping, død 15. september 1918) var en svensk forretningsmann og politiker. Han var *talman* i *andra kammaren* (tilsvarende Odelstingspresident) 1903–1912.

Swartling begynte sin karriere som femtenåring hos en silkehandler før han i 1860 ble fabrikkasserer. Han fortsatte utviklingen til han som 35-åring var disponent for klesfabrikken Drags AB i Norrköping. Han beholdt stillingen til han døde 43 år senere, og unner hans ledelse ekspanderte firmaet kraftig.

37 år gammel begynte hans politiske løpebane. I 1898 ble han valgt inn i Riksdagens andrekammer, og han hadde ledelsen av dette frem til 1913. Swartling hadde ledet den *urtima* riksdagen i forbindelse med unionsoppløsningen i 1905, og han var blant de som ble spurt om å bli statsminister etter at Erik Gustaf Boström gikk av. Swartling takket nei.

Politisk var Swartling konservativ, men moderat i skolespørsmål. Han ble også mer liberal på stemmerettsreformer. Økonomisk var han proteksjonist.

## Referanser
Eilif Gundersen

**Eilif Gundersen** (født 1956) er en norsk musiker bosatt i Ål i Hallingdal. Han har hentet frem igjen musikken og tradisjonen på lur og bukkehorn i Hallingdal. I tillegg bruker han instrumentene sine i nye sammenhenger. Eilif Gundersen skriver også musikk og har deltatt på en rekke plateinnspillinger. Han vant klassen for eldre folkemusikkinstrumenter på Landskappleiken i 2004. I 2014 mottok han Egil Storbekkens musikkpris. Siden 2014 har han vært fast live-medlem av bandet Wardruna.

## Diskografi
* *Trolltakter* Buskmål (1994)
* *Hyrdestund* Heilo (plateselskap) (1996)
* *I Hallingdal, i Hallingdal* Heilo (plateselskap)/Hol Mållag (1996)
* *Vil du vera venen min* Buskmål (1996)
* *Kvint og kvart* BUSKFOLK (1996)
* *Hallingroser i kraftfelt* Oslo Energi (1997)
* *Det tilla og det let* Landskappleiken (1997)
* *Masterpieces from Norway: Traditional folk music* Grappa og Heilo (plateselskap) (1997)
* *Meisterspel* Norild (1999)
* *Norsk folkemusikk og folkedans* Grappa (2001)
* *Huldra med håret* Kulturstreif Hallingdal(2003)
* *Gjenklang - folkemusikk gjennom 100 år* Grappa (2006)  
* *Buskerudtonar med tradisjonar* vol 3, Folkemusikksenteret i Buskerud (2006)
* *Hallingtimen* Talik Records (2007) 
* *Sådagen* (Etnisk musikklubb, 2008) Solo
* *Hibernation* All Ice Records (2009)
* *Baba toulenga* Talik Records (2010)
* *Salen var av silkety, pika bor i neste by* Etnisk musikklubb (2010)
* *Sol av Isfolket* Studio Stabbur (2010)
* *Det måtte vera her* Boksmia forlag (2012) Solo
* *Til himmels med gangar og pols* Kvarts (2012)
* *Skuggsja* Season of Mist (2016)
* *Runaljod - Ragnarok* By Norse (2016)
* *Seafarer*  Ván Records (2019)
* *Kvitravn* Columbia Records (2021)
* *Heimdal* Nuclear Blast Records (2023)
* *Birna* By Norse Music/Sony Music/Columbia Records (2025)

## Komposisjoner
* *alu sar*, bestillingsverk til Veien kulturminnepark 2000
* *Beowulf-kvadet*, 2001 
* *galdr*, bestillingsverk til Veien kulturminnepark 2003
* *Huldra med håret*, 2003
* *Kulturlandskapet*, musikk til videoer, Landbruksforlaget, 2003
* *5 om dagen*, fanfare til BAMA (senere Bendit) alpinfestival, 2004  
* *Graset utanfor gjerdet*, NRK1 2005
* *Fragment av eit liv* til dok. filmen ”Sugata – han som går den lykkelege vegen” TV2 2006 
* *Hallingforsk-fanfare*, fanfare til off. opning av Undervisningssjukeheim og Hallingforsk, Ål, 2008
* *Lur-(k)lokkar”, fanfare for 5 lurer til grunnsteinsnedlegging Geilo kulturkyrkje, 2009
* *Jubelihonn*, bestillingsverk til Hornindal spelemannslag 50 år, 2010
* *Landskappleikfanfare-2014'', fanfare for 3 lurer til Landskappleiken 2014

## Referanser


## Eksterne lenker
* Sådagen, Gondwanasound
Sentralhjemmet Floen

**Sentralhjemmet Floen**, eller Pleieheimen Floen, var en gjennomgangsanstalt for privat forpleiede sinnslidende. Hjemmet lå på øya Floen i Manger på Radøy, og åpnet i 1922. Institusjonen ble nedlagt i 1986.

## Historie
I 1919 kjøpte Bergen kommune eiendommen (g.nr. 42/b.nr. 1) for kr. 50.000 kr. En bygning med plass til 10 pasienter ble oppført, ytterligere utvidelser ble foretatt gjentatte ganger. Hjemmet drev et eget gårdsbruk, og tilstrebet således en viss grad av selvforsyning. Likevel var institusjonen et underskuddsforetagende. 

Det kunne være problematisk å skaffe pleiere til pasienter som ikke fikk eller trengte plass ved sinnssykeasylene. For å avhjelpe plassmangelen og for å føre en mer effektiv kontroll med privat forpleining, ble det opprettet slike sentralstasjoner som Floen. Stasjonen var ment å skulle være en mønsteranstalt til eksempel for de private forpleierne. Derfor måtte stasjonen ligge i distriktet hvor de fleste forpleierne holdt til. Hjemmets bestyrerinne skulle foreta regelmessige inspeksjoner hos forpleierne.

Reservelegen ved Neevengården sykehus var også bestyrer ved Floen, og i 1930 ble Floen lagt direkte under Neevengåden sin administrasjon. 

En del pasienter ble overflyttet til Dr. Martens sykehus i 1960-årene. Fra 1972 var institusjonen fylkeskommunal, og i 1986 ble den nedlagt. Pasientene overførtes til Radøy somatiske/psykiatriske sjukeheim. I dag huser bygningene Floen kollektivet. 
 
Bergen Byarkiv oppbevarer deler av arkivet etter Sentralhjemmet Floen. Her belyses også Floens virksomhet, siden den lå under Neevengårdens administrasjon fra 1930. I tillegg er arkivet etter Dr. Martens sykehus relevant i og med at en del pasienter ble overflyttet dit i 1960-årene.  
 
## Se også
* Neevengården sykehus
* Dr. Martens sykehus
* Sandviken sykehus        

## Eksterne lenker
* Sentralhjemmet Floen - oppslagsverket oVe, artikkel av  Ragnhild Botheim, Bergen Byarkiv.
Mariana (kvinnenavn)

**Mariana** er et kvinnenavn med flere opprinnelser, blant annet fra det romerske mannsnavnet *Marianus* og som en kombinasjon av *[[Maria]]* og *[[Ana]]*. Navnet er utbredt blant annet i Sør- og Mellom-Amerika og i flere østeuorpeiske land.

## Etymologi
*Mariana* er en feminin form av det romerske mannsnavnet *Marianus*, som kan være relatert til gudenavnet Mars eller bety «mann». *Mariana* kan også være en kombinasjon av *[[Maria]]* og *[[Ana]]*. På portugisisk er *Mariana* er form av *[[Mariamne]]*.

## Utbredelse
*Mariana* er kjent brukt i Sverige i 1403. I USA var navnet mest populært rundt år 2005.

*Mariana* har navnedag 16. april på Færøyene, 30. april i Sverige og 8. september i Tsjekkia.

*Mariana* er i dag et vanlig navn i mange land i Sør- og Mellom-Amerika, og i flere østeuorpeiske land.

|}

## Kjente personer med navnet
Personene i listen er ordnet kronologisk etter fødselsår.
* Mariana Oberti (f. 1951), norsk politiker
* Mariana Mazzucato (f. 1968), italiensk økonom
* Mariana Monteagudo (f. 1976), venezuelansk kunstner
* Mariana van Zeller (f. 1976), portugisisk journalist
* Mariana Chenillo (f. 1977), meksikansk filmregissør
* Mariana Klaveno (f. 1979), amerikansk skuespiller
* Mariana Aydar (f. 1980), brasiliansk popsanger
* Mariana Atencio (f. 1984), venezuelansk journalist
* Mariana Palova (f. 1990), meksikansk maler

## Referanser


## Eksterne lenker
Karl Bøthun

**Karl Bøthun** (født 4. juli 1878, død 3. april 1945) var en norsk fagforeningsmann, politiker og NKP-redaktør. 

Han jobbet som gårdgutt og senere på Bergensbanen, før han ble anleggsarbeider i Odda i 1907. Da hadde han også blitt uteksaminert som underoffiser.

I Odda jobbet han som kaiformann, men fikk der sparken etter en streik. Siden jobbet han som likningssekretær i kommunen.

Han var sentral i oppbyggingen av fagbevegelsen i Odda. Ved den store splittelsen i Arbeiderpartiet i 1923 fulgte Bøthun Norges Kommunistiske Parti, og ble valgt til NKPs landsstyre og etter hvert også til sentralstyret.

Som sentral NKP-mann i Odda ble han også partiets første redaktør i *[[Hardanger Arbeiderblad]]*, siden lokalavisa var blant dem som havnet hos NKP etter splittelsen. Redaktørjobben hadde han fra 1923 til 1924. 

I 1926 ble han valgt som ordfører, og akslet vervet fram til 1931. Dette året meldte han seg ut av NKP og ble valgt på en uavhengig Odda-liste. Siden trakk han seg tilbake fra politikken.

## Referanser
Magaliesberg

**Magaliesberg** (tidligere kjent som *Macalisberg* eller *Cashan Mountains*) er en fjellkjede i Sør-Afrika som strekker seg fra Pretoria nord i Gauteng-provinsen, til et punkt sør for Pilanesberg i North West-provinsen. Fjellkjeden når sitt høyeste på Nooitgedacht, med 1852 meter ().

Taubanen Hartbeespoort Aerial Cableway går til toppen av Magaliesberg, der en får god utsikt over både Magaliesberg, dammen Hartbeespoort Dam, og områdene rundt.

## Bildegalleri

## Referanser
Avholdslaget Samhold

**Avholdslaget Samhold** var en kristen avholdsforening etablert i 1914, med tilhold i Laksevåg kommune. Laget hadde ikke eget lagshus, men fikk bruke Vassenden skoles lokaler til sine møtene. Noen av lærerne ved skolen var også medlemmer av Samhold. Avholdslaget hadde også en egen syforening.

## Bakgrunn
Foreningens formål var naturlig nok å arbeide for avholdssaken. Det ble arrangert medlemsmøter og gitt ut en egen avis for medlemmene. Aktiviteter for medlemmene var blant annet folkeviseleik og studieringer, en årlig utflukt med båt, og man reiste også på stevner for å treffe folk fra andre avholdsforeninger. 
Etter innføringene i medlemsavisen å dømme var laget aktivt fra rundt 1914 til litt ut på 1920-tallet. Da hadde aktiviteten sunket, trolig fordi nøkkelpersoner i organisasjonen flyttet. Fra slutten av 1930-tallet virker aktiviteten å ha tatt seg opp igjen, da under navnet Mathopen avholdslag. 

Arkivet etter Avholdslaget Samhold er oppbevart ved Bergen byarkiv og består hovedsakelig av medlemsavisene til organisasjonen. I tillegg finnes en møtebok for lagets syforening. Avisene, som het "Solstreif" og "Våren", gir et innblikk i aktiviteten til organisasjonen, men aller mest er de kilder til medlemmenes livssyn og motivasjon for medlemskap.

## Eksterne lenker
* Avholdslaget Samhold - oppslagsverket oVe, artikkel av Benedicte Skjerping, Bergen Byarkiv.
Erling Bentzen

**Erling Herolf Bentzen** - ofte stavet **Bentsen** - (født 8. januar 1897, død 12. desember 1962) var en norsk journalist, NKP-politiker og redaktør. 

Han ble i 1911 medlem i Norges Socialdemokratiske Ungdomsforbund. I 1915 begynte han å jobbe ved Oslo Gassverk. Der ble han sekretær i klubbstyret.

Ved den store splittelsen i Arbeiderpartiet i 1923 sluttet han seg til det nye Norges Kommunistiske Parti. Tre år etter var han sentral i partiet, og blant NKPs representanter på Kominterns eksekutivkomiteplenum i 1926. 

I årene 1927-1928 var Bentzen formann i NKP i Oslo og Akershus, og fra 1929 til 1931 studerte han ved Kominterns Lenin-skole i Moskva.

Han var etter dette redaktør for NKPs sentralorgan *[[Arbeideren]]* fra 1932 til 1934. 

Under krigen ble han tatt av Gestapo i 1941. Han ble sendt til Sachsenhausen, og var blant dem som overlevde de tyske konsentrasjonsleirene.

I årene 1949 til 1952 var Bentzen redaktør for *[[Nordland Arbeiderblad]]*, før han begynte å arbeide i partiets hovedorgan *[[Friheten]]*.

## Referanser
Milena

**Milena** er et kvinnenavn dannet som en feminin form av mannsnavnet *[[Milan (navn)|Milan]]*, som har opprinnelse i det slaviske ordet *mil*, «yndig, kjær».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Milena Jesenská (1896&ndash;1944), tsjekkisk journalist og forfatter
* Milena Vukotic (f. 1938), italiensk danser og skuespiller
* Milena Penkowa (f. 1973), dansk nevroforsker
* Milena Bonilla (f. 1975), colombiansk kunstner
* Milena Govich (f. 1976), amerikansk skuespiller
* Milena Høgsberg (f. 1980), norsk kurator

## Referanser


## Eksterne lenker
Feitsykkel

En **feitsykkel** eller **tjukksykkel** (engelsk: *fatbike*) er en terrengsykkel med overdimensjonerte dekk, typisk med 95&nbsp;mm bredde eller mer, som er utviklet for sykling på mykt og ustabilt terreng såsom snø eller sand. Syklene er bygget rundt rammer med brede gafler og bakrammer, for å gi plass til disse dekkene.

## Bruk
Tjukksykler ble utviklet for sykling på snø, og det er deres største bruksområde, men bruken har også blitt utvidet til sykling på sand og i ørken, i dyp gjørme og sykling som anses for vanlig terrengsykling.

## Referanser
IFOR (fredsorgansiasjon)

**IFOR** (International Fellowship of Reconciliation, Norwegian Branch) er den norske greina av en internasjonal fredsorganisasjon: IFOR (International Fellowship of Reconciliation). Tanken er å tolke og bruke IFORs plattform - *Spirtually based non-violence* - i en norsk kontekst, samt fremme samarbeid på tvers av alle grenser for fremme av ikkevold internasjonalt.

IFOR Norge ble opprettet 26. mai 2004, og forløperen var Kristent Fredslag som hadde eksistert siden 1946.

Internasjonalt ble IFOR startet i august 1914 for å demme opp for verdenskrigens redsler, og har nå 72 medlemmer i 48 land på alle kontinenter. Internasjonalt hovedkontor er i Alkmaar, Nederland. IFORs medlemmer fremmer ikkevold, menneskerettigheter og forsoning ved hjelp av utdanning, treningsprogrammer og kampanjer.

## Nobelpriser
Seks Nobelprismedlemmer er medlemmer av IFOR:

* Jane Addams (1931)
* Emily Greene Balch (1946)
* Chief Albert Luthuli (1960)
* Dr. Martin Luther King Jr. (1964)
* Mairead Corrigan (1976)
* Adolfo Pérez Esquivel (1980)

## Referanser


## Eksterne lenker
* IFOR Norges hjemmeside 
* IFORs hjemmeside (engelsk)
* Kart over IFORs medlemmer med hjemmesider
MS «Polyhymnia»

**MS «Polyhymnia»** var et tørrlastskip bygget ved Eriksberg Mekaniske Verksted AB, Göteborg, Sverige, som byggenummer 612. Det ble levert til rederiet Einar Rasmussen i desember 1967. Hugget i Kina i 1992.

## «Polyhymnia»
* 1967: desember: Levert til Kristiansands Tankrederi A/S ved Einar Rasmussen, Kristiansand, som «Polyhymnia».

## «Eastern Charm»
*1979: mars: Solgt til Eastern Charm Transport Inc. ved Fortuna Nav. Co. Ltd. Monrovia, Liberia Omdøpt «Eastern Charm».

## «Luciana Della Gatta»
*1980: juni: Solgt til Comp. di Nav. Deiulemar S.p.a., Torre del Greco, Italia. Omdøpt «Luciana Della Gatta».
*1983: Solgt til Molara S.p.a. Comp. di Nav., Torre del Greco, Italia.
*1985: Comp.di Nav.Deiulemar S.p.a. ved Luliano & Lembo della Gatta. Torres del Greco, Italia.

## «Wise Seas Trident»
*1989: Solgt til Wise Seas Shipping Co.Ltd., Port Vila, Vanuatu. Omdøpt «Wise Seas Trident».
*1992: september: Solgt til Kina for opphugging.

## Kilder
*

## Eksterne lenker
*
Adrien Petit

**Adrien Petit** (født 26. september 1990 i Arras) er en tidligere profesjonell fransk landeveissyklist. 

## Meritter

;2010
:2. etappe, Normandie rundt
;2011
:2.-plass, U23-VM i landeveissykling
;2012
:3.-plass, Le Samyn
;2013
:4. etappe, La Tropicale Amissa Bongo
;2014
:Tro-Bro Léon
;2015
:Prologen, Luxembourg rundt
;2016
:Tre etapper og sammenlagt, La Tropicale Amissa Bongo
;2017
:6. etappe, Firedagers i Dunkerque
:Grand Prix de la Somme

## Referanser


## Eksterne lenker
* 
*
Ster van Zwolle

**Ster van Zwolle** er et endagsritt (1.2) i landeveissykling som arrangeres i Zwolle som ligger i Overijssel i Nederland. Rittet ble for første gang arrangert i 1961. Rittet er en del av UCI Europe Tour.

## Vinnere

## Eksterne lenker
*
Taftasundsbrua

**Taftasundsbrua** er ei bru ved den den østlige enden av Ellingsøy i Ålesund i Møre og Romsdal. Den går over det grunne Taftasundet (maks dybde på 11 meter) og binder sammen Ellingsøy med  fastlandet. 

Fylkesvei 526 går over broen fra Stette og vestover på Ellingsøy. Den åpnet i 1961 og er 156 meter lang. Broen er en bjelkebro med 13 spenn.

På nordsiden av Taftasundet ligger Grytafjorden, på sørsiden ligger Ellingsøyfjorden.

## Referanser
Vardø Framtid

***Vardø Framtid*** var en norsk avis som kom ut i Vardø fra 1. september 1949 til 1951. Den var talerør for Norges Kommunistiske Parti i distriktet.

Den vesle NKP-avisen ble etablert mot alle odds, i en tid da NKP-pressen slet. Den var da også enkel og primitiv, og kom i stensilert utgave. Opplaget var våren 1950 oppe i 750 eksemplarer og avisen kom ut ukentlig.

Bak avisen sto først og fremst Martin Gunnar Knutsen, som senere skulle bli  NKPs formannen. Han  arbeidet i disse årene som lærer i Vardø. Knutsen forlot  byen og flyttet sørover i juni 1950, men fortsatte å sende ukentlige artikler til avisen i nord. Der overtok Fritz Kramer som redaktør etter Knutsen. 

Kommisjonærer for den vesle avisen var først Bjarne Karlsen, deretter Arne Hågensen.

## Redaktører
*Martin Gunnar Knutsen, 1949 - 1950
*Fritz Kramer, 1950 - 1951

## Referanser


## Eksterne lenker
* Andreas Raaum: ''Vardø Framtid'' – et kapittel i Vardø bys pressehistorie''
Øst-Finnmark (avis)

***Øst-Finnmark*** var en norsk avis som kom ut i Kirkenes i årene 1947 til 1951.

Avisen var talerør for Norges Kommunistiske Parti i distriktet, og kom ut ukentlig.

## Referanser
Ski-VM 2013 – 15 kilometer fri teknikk menn

**15 kilometer fri teknikk menn** under ski-VM 2013 fant sted den 27. februar 2013 i Val di Fiemme.

## Resultater
Rennet startet kl. 12:45.

## Referanser
Audun Nerland

**Audun Malvin Nerland** (født 14. september 1945) er en norsk tidligere langrennsløper fra Vistdal i Nesset.
 
Nerland var medlem av Vistdal Idrettslag fram til 1970, og deretter av idrettslaget BUL i Oslo. Han fikk sitt gjennombrudd i 1971 da han vant femmila under prøve-OL i Sapporo. Under NM 1972 i Tydal kom han på andreplass på 30 km, bare slått av Pål Tyldum som senere i sesongen ble olympisk mester på 50 km. Nerland ble tatt ut til OL, men kunne ikke gå på grunn av sykdom. I årene 1972–76 gikk Nerland på BULs lag som vant NM-stafetten over 3 x 10 km fem år på rad. Nerland gikk andreetappene, Eystein Weltzien førsteetappene og Odd Martinsen sisteetappene.

## Referanser


## Litteratur
*
Daingerfield (Texas)

**Daingerfield** er en by i Morris County i Texas. Ved folketellingen i 2010 hadde byen 2560 innbyggere. Daingerfield er også fylkesete i Morris County.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Ski-VM 2013 – 30 kilometer skiathlon menn

**30 kilometer skiathlon menn** i ski-VM 2013 fant sted den 23. februar 2013 i Val di Fiemme.

Forrige gang øvelsen ble avholdt i ski-VM var i Oslo

Neste gang øvelsen ble avholdt i ski-VM var i Falun

## Resultater
Rennet startet kl. 14:15.

## Referanser
Ski-VM 2013 – Lagsprint menn

**Lagsprint menn** under ski-VM 2013 fant sted den 24. februar 2013 i Val di Fiemme.

## Resultater
Rennet startet kl. 12:30.
### Semifinaler

### Finale

## Referanser
Sunnhordland Arbeiderblad

***Sunnhordland Arbeiderblad*** var en norsk avis som kom ut på Stord i Hordaland i årene 1946 til 1947.

Den var talerør for Norges Kommunistiske Parti, og ble lansert i NKPs medgangsperiode rett etter frigjøringa. Avisen kom trolig også med noen nummer på første del av 1950-tallet.

Sentrale personer bak avisen var Henry Aas og Torborg Nedreaas. Hun var med på å starte avisen, og på Stord bidro Nedreaas både som anmelder og skribent, i tillegg til å være politisk aktivist og studieleder i marxismen.

## Referanser
Ski-VM 2013 – Hopp normalbakke kvinner

**Hopp normalbakke kvinner** under ski-VM 2013 ble avholdt 22. februar 2013 i Val di Fiemme.

Tittelforsvarer var Daniela Iraschko, men hun kunne ikke delta i mesterskapet da hun pådro seg korsbåndsskade etter et fall i verdenscupen i Hinterzarten 12. januar.

## Resultater
Rennet startet kl. 16:00.

## Referanser
Tekslo

**Tekslo** er en øy i Øygarden kommune ytterst i Korsfjorden.

I 1927 gikk dampskipet «Mistral» på grunn ved Tekslo og 8 sjøfolk omkom.

## Referanser


## Eksterne lenker
*